CELEX: 32019D0609
Language: lv
Date: 2019-04-11 00:00:00
Title: Komisijas Īstenošanas lēmums (ES) 2019/609 (2019. gada 11. aprīlis), ar ko groza Īstenošanas lēmumu 2014/709/ES attiecībā uz Āfrikas cūku mēra patogēnu identifikācijas testa izmantošanu, cūku nosūtīšanu caur pielikumā norādītajiem apgabaliem un minētā lēmuma piemērojamību (izziņots ar dokumenta numuru C(2019) 2739) (Dokuments attiecas uz EEZ.)

15.4.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 104/92
               
            
         KOMISIJAS ĪSTENOŠANAS LĒMUMS (ES) 2019/609
         (2019. gada 11. aprīlis),
         ar ko groza Īstenošanas lēmumu 2014/709/ES attiecībā uz Āfrikas cūku mēra patogēnu identifikācijas testa izmantošanu, cūku nosūtīšanu caur pielikumā norādītajiem apgabaliem un minētā lēmuma piemērojamību
         
            
               (izziņots ar dokumenta numuru C(2019) 2739)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
         ņemot vērā Padomes 1990. gada 26. jūnija Direktīvu 90/425/EEK par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
         ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (3), un jo īpaši tās 4. panta 3. punktu,
         tā kā:
         
                     (1)
                  
                  
                     Komisijas Īstenošanas lēmums 2014/709/ES (4) nosaka dzīvnieku veselības kontroles pasākumus saistībā ar Āfrikas cūku mēri dalībvalstīs vai to apgabalos, kas uzskaitīti minētā lēmuma pielikumā (attiecīgās dalībvalstis). Minētais īstenošanas lēmums nosaka aizliegumus no tā pielikumā norādītajiem apgabaliem nosūtīt dzīvu mājas cūku un to izcelsmes produktu sūtījumus, kā arī savvaļas cūku un savvaļas cūku izcelsmes produktu sūtījumus. Tas arī nosaka citus noteikumus, kuru mērķis ir nepieļaut Āfrikas cūku mēra izplatīšanos, tostarp informācijas prasības dalībvalstīm. Īstenošanas lēmumā 2014/709/ES noteiktie dzīvnieku veselības kontroles pasākumi ir piemērojami līdztekus pasākumiem, kas noteikti Padomes Direktīvā 2002/60/EK (5), un ir paredzēti tam, lai ierobežotu Āfrikas cūku mēra izplatīšanos galvenokārt Savienības līmenī.
                  
               
                     (2)
                  
                  
                     Īstenošanas lēmums 2014/709/ES arī paredz atkāpes no aizlieguma sūtīt dzīvas cūkas no dažiem minētā īstenošanas lēmuma pielikumā norādītajiem apgabaliem, ja vien ir ievēroti konkrēti nosacījumi.
                  
               
                     (3)
                  
                  
                     Kā rāda dalībvalstu pieredze ar Āfrikas cūku mēra attīstību Savienībā un kā Eiropas Pārtikas nekaitīguma iestāde (EFSA) dokumentējusi 2017. gada 23. martā publicētajā EFSA zinātniskajā ziņojumā “Epidemiological analyses on African swine fever in the Baltic countries and Poland”, 2017. gada 8. novembrī publicētajā EFSA zinātniskajā ziņojumā “Epidemiological analyses of African swine fever in the Baltic States and Poland” un 2018. gada 29. novembrī publicētajā EFSA zinātniskajā ziņojumā “Epidemiological analyses of African swine fever in the European Union” (6), visefektīvākais paņēmiens, kā šo slimību var konstatēt laikus, ir Āfrikas cūku mēra patogēnu identifikācijas tests (proti, vīrusa genoma atklāšana ar polimerāzes ķēdes reakciju, ko aprakstījusi ES Āfrikas cūku mēra references laboratorija). Līdz ar to laboratorijas testi, kas patlaban ir jāveic saskaņā ar Īstenošanas lēmumu 2014/709/ES, būtu jāaizstāj ar Āfrikas cūku mēra patogēnu identifikācijas testu. Tāpēc būtu attiecīgi jāgroza minētā īstenošanas lēmuma 3. un 8. pants.
                  
               
                     (4)
                  
                  
                     Ja vien tiek īstenoti un pienācīgi ievēroti konkrēti dzīvnieku veselības nosacījumi, kas noteikti Īstenošanas lēmumā 2014/709/ES, dzīvu cūku sūtīšana no apgabaliem, kas norādīti Īstenošanas lēmuma 2014/709/ES pielikuma II daļā, uz citas dalībvalsts apgabaliem, kas norādīti minētā pielikuma II vai III daļā, caur blakus esošiem apgabaliem, kuri jau ir norādīti pielikumā, nerodoties saistībā ar Āfrikas cūku mēri noteikto ierobežojumu teritoriālam pārtraukumam, nerada risku tālākai vīrusa ievazāšanai, jo cūkas tiek pārvadātas tikai caur apgabaliem, kuros noteikti ierobežojumi. Tāpēc šādā tirdzniecībā nebūtu vajadzīgs tranzīta dalībvalstu un galamērķa dalībvalstu kompetento iestāžu izdots apstiprinājums, un nebūtu vajadzīgas noteiktas prasības izcelsmes dalībvalstij informēt Komisiju un pārējās dalībvalstis. Tādējādi būtu attiecīgi jāgroza Īstenošanas lēmuma 2014/709/ES 3. panta 4. punkts.
                  
               
                     (5)
                  
                  
                     Īstenošanas lēmumā 2014/709/ES noteikto pasākumu piemērošanas periods būtu jānosaka, ņemot vērā Āfrikas cūku mēra epidemioloģiju un arī no Āfrikas cūku mēra brīvas teritorijas statusa atgūšanas termiņu, kas norādīts Pasaules Dzīvnieku veselības organizācijas Sauszemes dzīvnieku veselības kodeksa nodaļā par Āfrikas cūku mēri. Tāpēc, ņemot vērā pašreizējo epidemioloģisko situāciju Savienībā un tās kaimiņos esošajās trešās valstīs un to, cik lielas pūles prasa šīs slimības apkarošana, vienlaikus neuzliekot nevajadzīgus ierobežojumus tirdzniecībai, Īstenošanas lēmuma 2014/709/ES piemērošanas termiņš būtu jāpagarina līdz 2021. gada 21. aprīlim. Minētais datums noteikts, ņemot vērā Eiropas Parlamenta un Padomes Regulas (ES) 2016/429 (7) piemērošanas datumu, proti, tā ir piemērojama no 2021. gada 21. aprīļa un nosaka aizsardzības pasākumus dzīvnieku slimību gadījumā. Svarīgi, lai pret Āfrikas cūku mēri būtu nepārtraukti pasākumi Savienības līmenī, ņemot vērā šīs slimības pašreizējo epidēmiju.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu 2014/709/ES groza šādi:
            
                        1)
                     
                     
                        lēmuma 3. pantu groza šādi:
                        
                                    a)
                                 
                                 
                                    panta 2. punktu aizstāj ar šādu:
                                    
                                                “2)
                                             
                                             
                                                7 dienu laikā pirms pārvietošanas datuma cūkām ar negatīviem rezultātiem ir veikts Āfrikas cūku mēra patogēnu identifikācijas tests, paņemot paraugus atbilstoši paraugu ņemšanas procedūrām, kas noteiktas Āfrikas cūku mēra izskaušanas plānā, kurš minēts šā lēmuma 1. panta otrajā daļā, un oficiālais veterinārārsts 24 stundu laikā pirms cūku nosūtīšanas ir veicis katra cūku sūtījuma klīnisku pārbaudi attiecībā uz Āfrikas cūku mēri, ievērojot pārbaudes un paraugu ņemšanas procedūras, kas noteiktas Komisijas Lēmuma 2003/422/EK (*1) pielikuma IV nodaļas A daļā; vai
                                             
                                          
                                       (*1)  Komisijas 2003. gada 26. maija Lēmums 2003/422/EK, ar ko apstiprina Āfrikas cūku mēra diagnostikas rokasgrāmatu (OV L 143, 11.6.2003., 35. lpp.).”;"
                        
                                 
                              
                                    b)
                                 
                                 
                                    panta 3. punktu groza šādi:
                                    
                                                i)
                                             
                                             
                                                minētā punkta a) apakšpunkta ii) daļu aizstāj ar šādu:
                                                
                                                            “ii)
                                                         
                                                         
                                                            iekļauta klīniska cūku pārbaude saimniecībā saskaņā ar pārbaudes un paraugu ņemšanas procedūrām, kas noteiktas Lēmuma 2003/422/EK pielikuma IV nodaļas A daļā;”;
                                                         
                                                      
                                          
                                                ii)
                                             
                                             
                                                punkta b) apakšpunktu aizstāj ar šādu:
                                                
                                                            “b)
                                                         
                                                         
                                                            kura īsteno biodrošības prasības attiecībā uz Āfrikas cūku mēri, kā noteikusi kompetentā iestāde, un nodrošina, ka katrā ražotnē katru nedēļu vismaz divām pirmajām beigtajām cūkām, kas vecākas par 60 dienām, ir veikts Āfrikas cūku mēra patogēnu identifikācijas tests, ievērojot vispārējās paraugu ņemšanas un pārvadāšanas procedūras un kritērijus, kas noteikti Lēmuma 2003/422/EK pielikuma V nodaļā;”;
                                                         
                                                      
                                          
                              
                                    c)
                                 
                                 
                                    minētā panta 4. punkta a) un b) apakšpunktu aizstāj ar šādu tekstu:
                                    
                                                “a)
                                             
                                             
                                                cūkas atbilst visām citām attiecīgām dzīvnieku veselības garantijām, kuru pamatā ir riska novērtējuma pozitīvs rezultāts attiecībā uz pasākumiem pret Āfrikas cūku mēra izplatību, kuras pieprasa izcelsmes dalībvalsts kompetentā iestāde, un kuras pirms cūku pārvietošanas ir apstiprinājušas tranzīta un galamērķa dalībvalstu kompetentās iestādes; tomēr tranzīta un galamērķa dalībvalstu kompetento iestāžu izdots apstiprinājums nav vajadzīgs, ja cūku izcelsmes, tranzīta un galamērķa vietas visas ir norādītas pielikumā un ir nepārtrauktas, tādējādi nodrošinot, ka cūkas tiek pārvietotas vienīgi caur pielikumā norādītajiem apgabaliem;
                                             
                                          
                                                b)
                                             
                                             
                                                izcelsmes dalībvalsts nekavējoties informē Komisiju un citas dalībvalstis par dzīvnieku veselības garantijām un par kompetento iestāžu apstiprinājumu, kas minēts a) apakšpunktā, un apstiprina minētajām dzīvnieku veselības garantijām atbilstošu saimniecību sarakstu; tomēr minētā informācija no izcelsmes dalībvalsts nav vajadzīga, ja visas cūku izcelsmes, tranzīta un galamērķa vietas ir pielikumā norādītie apgabali bez pārtrūkumiem, tādējādi nodrošinot, ka cūkas tiek pārvietotas vienīgi caur pielikumā norādītajiem apgabaliem;”;
                                             
                                          
                              
                  
                        2)
                     
                     
                        lēmuma 8. panta 2. punktu groza šādi:
                        
                                    a)
                                 
                                 
                                    punkta b) un c) apakšpunktus aizstāj ar šādiem:
                                    
                                                “b)
                                             
                                             
                                                tās ir no saimniecības, kura īsteno biodrošības prasības attiecībā uz Āfrikas cūku mēri, kā noteikusi kompetentā iestāde, un nodrošina, ka katrā ražotnē katru nedēļu vismaz divām pirmajām beigtajām cūkām, kas vecākas par 60 dienām, ir veikts Āfrikas cūku mēra patogēnu identifikācijas tests, kas atbilst vispārējām paraugu ņemšanas un pārvadāšanas procedūrām un kritērijiem, kas noteikti Lēmuma 2003/422/EK pielikuma V nodaļā;
                                             
                                          
                                                c)
                                             
                                             
                                                7 dienu laikā pirms pārvietošanas datuma tām ar negatīviem rezultātiem ir veikts Āfrikas cūku mēra patogēnu identifikācijas tests, paņemot paraugus atbilstoši paraugu ņemšanas procedūrām, kas noteiktas Āfrikas cūku mēra izskaušanas plānā, kurš minēts šā lēmuma 1. panta otrajā daļā, un oficiālais veterinārārsts 24 stundu laikā pirms dzīvo cūku pārvietošanas ir veicis katra dzīvu cūku sūtījuma klīnisku pārbaudi attiecībā uz Āfrikas cūku mēri, ievērojot pārbaudes un paraugu ņemšanas procedūras, kas noteiktas Lēmuma 2003/422/EK pielikuma IV nodaļas A daļā; vai”;
                                             
                                          
                              
                                    b)
                                 
                                 
                                    punkta d) apakšpunkta ii) un iii) punktu aizstāj ar šādiem:
                                    
                                                “ii)
                                             
                                             
                                                iekļauta klīniska cūku pārbaude saimniecībā saskaņā ar pārbaudes un paraugu ņemšanas procedūrām, kas noteiktas Lēmuma 2003/422/EK pielikuma IV nodaļas A daļā;
                                             
                                          
                                                iii)
                                             
                                             
                                                pārbaudīts, vai faktiski tiek piemēroti Direktīvas 2002/60/EK 15. panta 2. punkta b) apakšpunkta otrajā ievilkumā un ceturtajā līdz septītajā ievilkumā paredzētie pasākumi.”;
                                             
                                          
                              
                  
                        3)
                     
                     
                        lēmuma 21. pantā datumu “2019. gada 31. decembris” aizstāj ar datumu “2021. gada 21. aprīlim”.
                     
                  
         
            2. pants
            Šis lēmums ir adresēts dalībvalstīm.
         
         
            Briselē, 2019. gada 11. aprīlī
            
               
                  Komisijas vārdā –
               
               
                  priekšsēdētāja vietnieks
               
               Jyrki KATAINEN
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  OV L 18, 23.1.2003., 11. lpp.
         
         
            (4)  Komisijas 2014. gada 9. oktobra Īstenošanas lēmums 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (OV L 295, 11.10.2014., 63. lpp.).
         
            (5)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
         
            (6)  EFSA Journal 2017;15(3):4732; EFSA Journal 2017;15(11):5068; EFSA Journal 2018;16(11):5494.
         
            (7)  Eiropas Parlamenta un Padomes 2016. gada 9. marta Regula (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (OV L 84, 31.3.2016., 1. lpp.).